Britse LP's stem om besluit oor Brexit-ooreenkoms uit te stel | Netwerk24
Deur Reuters 19 Oktober 2019 17:32
Boris Johnson, premier van Brittanje, praat op Saterdag se debat oor Brexit in die parlement. Foto: Reuters
Britse LP's het Saterdag gestem om 'n besluit oor die Brexit-ooreenkoms van premier Boris Johnson uit te stel. Hulle sê hulle het meer tyd nodig om die inhoud daarvan te bestudeer voor die sperdatum van 31 Oktober.
Wetgewers steun 'n wysiging wat die regering effektief dwing om 'n verlenging tot Januarie aanstaande jaar te versoek, terwyl die voorgestelde binnelandse wetgewing ondersoek word om die ooreenkoms met Brussel af te dwing.
Johnson het Saterdag belowe om by die Brexit-sperdatum van 31 Oktober te hou, ondanks die feit dat LP's meer tyd gewen het om 'n skeidingsooreenkoms te bestudeer wat hy met Brussel gesluit het.
Hy het aan die parlement gesê die "betekenisvolle stemming" oor sy skeidingsooreenkoms met die Europese Unie is "betekenisloos", maar het bygevoeg: "Ek sal nie vir 'n vertraging met die EU onderhandel nie en die wet verplig my ook nie om dit te doen nie."